cyanic-selkie/wikianc huggingface dataset:
Ira Sprague Bowen
1919 huet de Bowen den Oberlin College erfollegräich ofgeschloss an ass op d'University of Chicago gaangen. Hien huet do zesumme mam Albert Abraham Michelson studéiert an 1926 säi PhD gemaach.
1927 huet de Bowen entdeckt, datt dat hypothetescht Element Nebulium kee cheemescht Element ass. Hien huet dofir d'ultraviolett Spektre vun héichioniséierten Atomen ënnersicht a seng Erklärung vun den net identifizéierte staarke grénge Spektrallinne war déi vun de verbuedene Linne vu Sauerstoff a Stéckstoff. Déi triede virun allem an interstellare Gas- a Moleküllwolleken op.
De Bowen war vun 1948 bis 1964 Direkter vum Mount Wilson-Observatoire a vum Palomar-Observatoire.
Zu sengen Éieren ass e Moundkrater genannt ginn, genee sou wéi een Asteroid 3363 Bowen.
Geisha (Entreprise)
Geisha war den Numm vun enger lëtzebuergescher Fabrick vu Parfum, Seef, Fierfmëttel, Insekteverdillegungs- a soss cheemesche Produkter, déi zum Deel ënner deem Numm kommerzialiséiert goufen.
Geisha gouf 1924 vum Chef-Cheemiker vun der Stengeforter Schmelz, dem Jean-Pierre Schiltz an dem Désiré Deruelle gegrënnt. 1926 huet den Deruelle sech aus der Gesellschaft zeréckgezunn. Direkter war den Arthur Thill.
Bis 1932 war de Sëtz an der Villa Elisabeth am ënneschte Péitruss-Dall, du gouf d'Fabricksgebai an der rue du Laboratoire zu Bouneweg gebaut, um Terrain vun enger fréierer Zillebäckerei, an 1933 ageweit. An den 1960er Joren huet d'Fabrick zougemaach.
Canton de Caudebec-en-Caux
De Canton de Caudebec-en-Caux ass eng fréier franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Géigepoopst
Als Géigepoopst (pseudopapa, antipapa) gëtt e Poopst bezeechent, wann en zu Liefzäite vun engem kanonesch gewielten (an net zeréckgetruedenen) Poopst installéiert gouf. Zur Opstellung vu Géigepeepst ass et komm, well sech z. B. de Kardinolskollegium gespléckt hat, oder de Keeser respektiv réimesch aristokratesch Famillen an d'Poopstwal agegraff haten. Wéinst ënnerschiddlecher Opzielung a verschiddene Standpunkten an deenen zum Deel chaotesche Poopstwalen ass déi wierklech Zuel vun de Géigepeepst schwéier festzestellen. Et sinn der tëscht 25 a 40.
Bei verschidde Peepst ass et souwisou schwéier festzestellen, ob si rechtméisseg oder onrechtméisseg am Amt waren. D'Grënn dofir sinn ënner anerem d'Onméiglechkeet fir nach Ënnerlagen ze fannen an d'Ëmstänn vun de respektive Poopstwalen, déi net méi nozevollzéie sinn. Als éischte Géigepoopst gëllt den Hippolyt (217 – 235) an als leschten de Felix V. (1439 – 1449).
Och de Jean-Paul II. gouf a senger Amtszäit vu verschiddene sedisvakantistesche Gruppéierungen ofgeleent, déi selwer den Usproch erhuewen hunn, de rechtméissige Poopst ze sinn, wéi z. B. de Clemente Domínguez y Gómez (als Gregor XVII.; † 22. Mäerz 2005), den David Allen Bawden (als Michael I.) oder de Lucian Pulvermacher (als Pius XIII.). Allerdéngs hunn dës sech vun den historesche Géigepeepst doduerch ënnerscheet, datt si keng Ënnerstëtzung vun der kierchlecher Hierarchie genoss hunn an nëmmen e puer Dausend Unhänger mat staark regionaler Begrenzung haten.
Rëmeleng
Rëmeleng ass eng vun den 12 Lëtzebuerger Stied a läit am Süde vum Kanton Esch. Et ass déi eenzeg Uertschaft an der Gemeng Rëmeleng.
Lag
Rëmeleng läit an deem vun der Keelbaach gegruewene sougenannte Keeldall (Käldall fir d'Awunner). D'Koppe ronderëm si räich u Minett.
Den héchste Punkt vu Rëmeleng läit am Origerbësch op 434 m an deen déifsten an der Sauerwiss op 296 m.
Rëmeleng ass déi südlechst Uertschaft am Land (Grenzmaark FL-91 op 49° 26′ 53,7″), de südlechste Punkt läit awer an der Gemeng Keel (Maark FL-96 op 49° 26' 52").
Urspronk vum Numm
Schonn am Joer 698 daucht den Numm Rumelacha an engem Dokument op, et kann awer net als sécher ugeholl ginn datt dee sech op dat haitegt Rëmeleng bezitt.
1297 dann ass déi éischt geséchert Ernimmung. Et gëtt eng sëllege Bezeechnungen, Rumelenges, Ruomlinga, Rumlingen, Remlingen, Rümblingen, Rümlingen, Riemlingen, Rhemlingen a Roemlingen.
Den Numm kënnt eventuell vu Rum-ili, Land vun de Réimer. D'Endung -eng dogéint deit op e fränkeschen Urspronk hin. Wéi déi zwee zesumme passe gëtt hei drënner erkläert.
Éischt Besiidlung
Ausser verstengerte Muschelen aus dem mëttlere Jura, Eckzänn vun engem Hielebier aus dem Äiszäitalter déi am Laangegrond fonnt goufen a Quarzitschaber aus der Steenzäit gëtt et keng archeologesch geséchert Fondsaachen aus der Fréizäit vu Rëmeleng. D'Rëmelenger Grouwenopsiicht Charel Limpach rapportéiert awer vun Aarbechter fonnt ural Galerien a Schlaken op Rëmelenger Terrain. Den Nicolas Charpantier entwéckelt doraus an aus der Analys vun ale Flouernimm an engem gewësse Schaarfsënn eng Theorie vum Urspronk vu Rëmeleng.
Him no gouf et, wann net schonn zur Keltenzäit, da spéitstens an der Réimerzäit am 3. Joerhonnert eng éischt Besiidlung vu Rëmeleng mam Zil fir Eisen ze gewannen, dat um Tëtelbierg entweeder an de Mënzschléierateliere weiderverschafft gouf oder vun do an den Exporthandel op de grousse Réimerstroosse Metz-Arel-Tréier-Köln koum.
Hie geet dovun aus, datt an de Laangemaissen keltesch Sklave gehaust hunn, déi fir d'réimesch Hären ëm de Géigekeeser Tetricus hu missen a klenge Grouwen a Pafert am giele Lager, an am Heedefeldchen am bronge Lager an am Rëscheler Lach am groe Lager Minett ofbauen, deen dann um Pafertsbuer an um Ieweschbuer gewäsch gouf, am holzräiche Beiswénkel a Krommfuer a Renniewe zu Réigoss geschmollt gouf, an du mat Ween um Dellwee op Däitsch-Oth, Réideng, Nidderkuer a schlussendlech op den Tëtelbierg gefouert gouf.
Eng kleng Ekipp vu réimesche Wiechter huet sech wuel an Hëseng verschanzt, zoustänneg fir de Verbindungswee op den Tëtelbierg an der Rei ze halen a fir d'Transporter ze begleeden an ze beschützen.
D'Haaptwuecht géif een awer Op Rembuer lokaliséieren, no beim Waasserlaf, ongeféier op der selwechter Héicht wéi d'Laang Maissen. No Norden hi war déi natierlech Héicht e gudde Schutz, op deenen anere Säite koum no enger Zort Plëss a Glacis an engem (Häd) e Wall mat Pallisad (Walert) an eng Dréchemauer aus Holzfachwierk mat Steng dertëscht (Gebrannte Bësch).
Wéi de legitime réimesche Keeser Aurelian sech op de Wee an den Norde gemaach huet, fir sech d'Sonnerräich Gallien vum Tetricus zeréckzehuelen, hu wuel och d'Häipen an d'Befestegungen zu Rëmeleng gebrannt. Déi déi iwwerlieft hunn, hunn d'Pick net méi an de Grapp geholl mä hunn als einfach Bauere weidergemaach, sou datt de Räichtem ënner dem Buedem fir vill Joerhonnerten an de Vergiess geroden ass.
Wa Germanen agefall sinn da konnte se déi entweeder zeréckschloen oder se hu sech bei de Kosengen um Aumetzer Plateau verstoppt bis datt de Stuerm eriwwer war a se nees alles opbaue konnten. Vill méi schlëmm koum et wéi d'Hunnen ënner hirem Kinnek Attila am Joer 451 a Gallien agefall sinn a beim Marsch vun Tréier op Metz och duerch d'Gebitt vum spéidere Lëtzebuerg koumen. Anscheinend hu se am Hësengerlach eng Zäitche gerascht, well nach bis an d'16. Joerhonnert era gouf déi Plaz och nach Hunnendall genannt.
Spéider Entwécklung
Eng éischt Kéier gëtt Rëmeleng wéi gesot 1297 als Rumelenges an engem Akt vum Simon, Här vu Keel ernimmt.
Wärend der ganzer Feudalzäit ass d'Grenz tëscht Grofschaft/Herzogtum Lëtzebuerg a Grofschaft/herzogtum Bar duerch Rëmeleng gaang. D'weltlech Häre vu baresch-Rëmleng waren d'Schlasshäre vun Ëtteng, déi vum Grof vu Bar e Lehe kruten. Well déi awer 1368 der Stadter Mënsterabtei en Deel vun hire Rëmlenger Gidder verkaaft hunn, hate se duerno nëmme méi dräi Haiser Rescht (vun den insgesamt 12 Haiser am 15.Jh.). Trotzdeem hu se um drolege Recht vun der Kiermesherrlechkeet festgehalen, wat bedeit huet datt all Joers vum 7. September mëttes bis den 9. September mëttes den Ëttenger Här op Rëmleng koum fir d'héich, mëttel an ënnescht Geriichtsrechter ze vollzéien, an zwar net nëmme fir säi Grapp Haiser mee fir ganz Rëmeleng, als och fir deen Deel deen zum Zolwer Haff Keel gehéiert huet. Fir eng Bagatell vun Näischnotzegkeet koum een un de de Stielesteen (Pranger, Lomperank) deen am ënneschten Hädterwee war. Gouf awer een zum Doud verurteelt, sou gouf en um Här sengem Gaalgen um Ëttenger Gaalgebierg opgehaangen. Donieft huet den Ëttenger Här och d'Moossen a Gewiichter kontrolléiert an de Präis fir Wueren a Wäi festgesat.
Canton de Vannes-Ouest
De Canton de Vannes-Ouest ass eng fréier franséisch administrativ Andeelung am Arrondissement Vannes, am Departement Morbihan an der Regioun Bretagne.
Rëmeleng
Spéider Entwécklung
Rëmleng hat spéitstens 1384 eng eege Kapell um Kierchbierg, mee well relativ dacks net mol e Kaploun do war hunn d'Leit trotzdeem missen an d'Keeler Parkierch um Péitersbierg goen.
Recken
Recken ass eng Uertschaft an der Gemeng Miersch.
Rëmeleng
Spéider Entwécklung
Wéi d'Marie vun der Bourgogne, Herzogin vu Lëtzebuerg, 1477 Krich géint Frankräich a Loutrengen huet misse féieren, ass am Raum Rëmeleng-Beetebuerg vill gebrandschaatzt ginn. Dat klengt Dierfge Morweng, dat am haitege Flouer Uewertéiteng louch, ass souguer ganz verschwonnen.
Ganz uerg ass et am Drëssegjärege Krich ginn, wärend deem 1633 en plus nach d'Pescht koum. Vill Awunner si mat hirem Véi an d'Bëscher geflücht, wou se an Hiele gehaust hunn an der en ettlech den Hongerdoud gestuerwe sinn an net méi zeréckkoumen. Wee sech am Duerf blécke gelooss huet hat et sécher net besser, well d'Truppe waren immens grausam Kaschtgänger. An där Zäit gouf wuel och de Miltgeshaff komplett zerstéiert.
1782 huet de Keeser Jousef II. d'Leifeegeschaft ofgeschaaft. 1789 wollten déi Rëmelenger Bauere sech du ganz selbstänneg maachen, a si hunn d'Verdeele vun de Gemengegidder gefrot, wat de Keeser hinnen och d'Joer drop accordéiert huet, sou datt d'Banngenossenschaft verschwonnen ass.
De 24. Juni 1803 ass Rëmeleng zesumme mat Uewertéiteng eng eege Par ginn.
1820 koum et zu engem Gebittstosch mat Frankräich. De Wëllem I. huet de Weier vum Hellegen Anton zu Uewertéiteng hiergi géint e Stéck vum Billert.
Recken
Geographie
Recken läit am Dall vun der Äisch op enger Héicht vu ronn 220 Meter.
Rëmeleng
Spéider Entwécklung
Nach 1823 war Rëmeleng eng butzeg Uertschaft, d'Haiser stoungen all ëm den Uertskär dee sech ëm d'Kierchestrooss, déi spéider Batty-Weber Strooss an déi spéider Kierfechtsstrooss forméiert huet. Do wou haut den Uertskär ass, bei der Maartplaz, war viraals net gutt baue well d'Keelbaach huet dunn nach sou vill Waasser gefouert datt se bei Reen dacks iwwer d'Uwänner gaangen ass an den Dall iwwerschwemmt huet.
D'Eisebunnsstreck Näerzeng-Rëmeleng/Ëtteng ass 1860 opgaangen. 1884 koum d'Streck Téiteng-Laangegronn derbäi, sou datt de Minettstransport mat Karen endgülteg ophéiere konnt.
Eng onofhängeg Gemeng
Rëmeleng huet bis 1891 zu der Gemeng Keel gehéiert. Duerch d'Gesetz vum 27. Juni 1891 gouf déi onofhängeg Gemeng Rëmeleng geschafen. Zu der neier Gemeng huet nieft der Uertschaft Rëmeleng och de Weiler Uewertéiteng (Haut-Tétange) gehéiert. Den éischte Buergermeeschter war den Industrielle Jean-Pierre Nau, dee seng Nominatioun de 24. Oktober 1891 krut.
Guillaume Soisson
De Guillaume Soisson, gebuer den 18. November 1866 zu Luerenzweiler a gestuerwen de 27. August 1938 an der Stad, war e lëtzebuergeschen Ingenieur a Politiker.
No senger Ausbildung zum Ingenieur huet de Guillaume Soisson am Stater Kolléisch ënnerriicht. 1913 an dann nees 1923 bis 1925 war hie Minister vun den ëffentlechen Aarbechten.
De Guillaume Soisson war Auteur vun enger ganze Rëtsch vu wëssenschaftlechen a populärwessenschaftlechen Aarbechten, ë. a. iwwer Radio a Radioaktivitéit, d'Kuel an der Meurthe-et-Moselle, iwwer ugewannte Geologie a Flësseggas, iwwer elektresch Iewen an der Elektro-Siderurgie, iwwer Dampturbinnen an de Plang vun engem Meuse-Musel-Kanal. Hie war am Ingenieurs-Verband aktiv an huet sech ëm deem säi Bulletin gekëmmert.
Index
En Index ass allgemeng eng Lëscht, déi no enger bestëmmter Uerdnung zesummegestallt ass. Meeschtens sinn dat Verweiser op aner Plazen, z. B. an enger Publikatioun.
Am Spezielle gëtt et ë. a. nach déi heite Bedeitunge vun "Index":
Ian Wilmut
De Ian Wilmut, gebuer de 7. Juli 1944 an der englescher Grofschaft Warwickshire ass e britteschen Embryolog. Hie gëtt als "geeschtege Papp" vum Klon-Schof Dolly ugesinn.
Canton d'Auray
De Canton d'Auray ass eng franséisch administrativ Andeelung am Arrondissement Lorient, am Departement Morbihan an der Regioun Bretagne.
Raki
De Raki ass en tierkescht alkoholescht Gedrénks aus Wäindrauwen oder Figen, dat mat Anäis aromatiséiert ass.
D'Friichte gi gepléckt, wa se zeideg sinn, duerno gi se gedréchent a gebrannt. Ier en eng zweet Kéier gebrannt gëtt, kënnt den Anäis dobäi. De klore Branntewäin huet en Alkoholgehalt vu 40-45 %.
Rudolf Jaenisch
De Rudolf Jaenisch, gebuer den 22. Abrëll 1942 zu Wolfelsgrund ass en däitsche Molekularbiolog a Geneetiker, dee sech besonnesch ervirgedoen huet bei der Entwécklung vum Mausmodell bei der Erfuerschung vun de Krankheete beim Mënsch.
Tough Beans
Tough Beans ass eng lëtzebuergesch Ska-Punk Band, déi am Joer 2000 gegrënnt gouf. Hiren Numm kënnt aus dem Engleschen a steet do als Ausdrock fir "domm gaangen".
D'Grupp huet well hir CD mat 9 Lidder fäerdeg produzéiert, an ass en "DIY Recording".
Henry Draper
Den Henry Draper, gebuer de 7. Mäerz 1837 zu Prince Edward County, Virginia; gestuerwen den 20. November 1882 zu New York City war en US-amerikanesche Physiolog an Astronom.
Liewen
Den Draper huet als jonke Borscht sengem Papp, dem John William Draper bei der Hierstellung vu Fotoe mat mikroskopesche Preparater fir e Léierbuch gehollef. Hie studéiert Medezin a gouf am Joer 1861 Professer vun der Physiologie an analytescher Chimie op der Universitéit New York. Am Joer 1867 huet hien d'Mary Anna, geb. Palmer bestuet.
Vu Jugend op, huet hien d'Astronomie als Hobby bedriwwen a gouf ee vun de Pionéier vun der Astrofotografie an der Spektrographie. Am Joer 1857 besicht hien op enger Europarees de privaten Observatoire vum Lord Rosse an Irland mat dem 72-Zoll-Teleskop. Am Joer drop huet hien ugefaangen e Spigelteleskop ze bauen, speziell fir Fotoen ze maachen. De Spigelteleskop hat en Duerchmiesser vu 40 cm. Hien a säi Brudder, den Daniel hunn zesummen um Grondstéck vum Papp hire Privatobservatoire opgeriicht. Seng detailléiert Beschreiwung vun der Optikhierstellung (e versëlwerte Glasspigel) an d'Montéierung erschéngt 1865 bei der Smithsonian Institution a gouf zu engem Standardwierk fir Optiker. Am Joer 1870 huet hien nach e méi grousst Teleskop gebaut.
No engem Juegdausflug an de Rocky Mountains, hat hie sech béiss erkaalt an ass iwwerraschend op der Héicht vu senger Carrière gestuerwen.
Leeschtungen
Nieft senger - erfollegräicher - haaptberufflecher Aarbecht als Physiolog huet hie bunnbriechend Leeschtungen als Astronom gemaach: Hie fotograféiert 1872 als Éischten de Spektrum vun engem Stär, an zwar dat vun der Vega. Am Joer 1880 geléngt et him als Éischten, eng Foto vun engem Stäreniwwel (Orionniwwel) ze maachen. D'Konstruktioun vum Gitterspektrograph staamt vun him. Den Draper huet doriwwer eraus d'Element Waasserstoff op der Sonn nogewisen.
Weider Éischtleeschtunge sinn de Spektrogramm vun engem Koméit an eng Wäitwénkelfoto vum ganze Koméiteschwäif (Koméit Tebbutt vun 1881), Spektrogramme vum Äerdmound an de Planéite Venus, Mars a Jupiter a schliisslech dee vum Orionniwwel. Déi zu dëser Zäit vun engem mechaneschen Auerwierk ugedriwwe Mechanik fir d'Noféierung vum Teleskop gouf vun him staark verbessert. Sou goufen Astrofotoe mat Beliichtungszäite vun iwwer dräi Stonne méiglech. Weider huet hien och Monographien iwwer Teleskopkonstruktioun a Spektrographie a Fachzäitschrëfte publizéiert.
Seng Fra huet no sengem Doud e groussen Deel vun hirem Ierwen dem Harvard-Observatoire gestëft („Henry Draper Memorial Fund“). Heimat konnt d'Editioun vun engem ëmfangräiche Stärekatalog (néng Bänn, 1918-1925) finanzéiert ginn. Dëse gouf vum Annie Cannon an dem Edward C. Pickering erstallt an huet iwwer 350.000 Stäre mat hire Spektralklassen opgelëscht.
Nom Draper benannt ass d'„Draper-Klassifikatioun“ vun de Stärespektren, dem Henry-Draper-Katalog, d'Henry Draper Medal fir besonnesch Leeschtungen um Gebitt vun der Astrophysik souwéi e Moundkrater.
Staustuf Gréiwemaacher-Wellen
D'Staustuf Gréiwemaacher-Wellen (fr. Barrage-écluse de Grevenmacher) steet um Kanalkilometer 212,85 vun der Musel tëscht der lëtzebuergescher Uertschaft Gréiwemaacher an der däitscher Uertschaft Wellen.
D'Staustuf gouf vun 1962 bis 1964 am Kader vun der Kanaliséierung vun der Musel gebaut.
Elementer vun der Staustuf
Vum Lëtzebuerger Uwänner bis un déi Däitsch Säit komme follgend Elementer hannereneen:
Ingrid van Houten-Groeneveld
D'Ingrid van Houten-Groeneveld (gebuere Groeneveld) ass eng hollännesch Astronomin, déi op der Universitéit Leiden geschafft huet.
Zesumme mat hirem Mann Cornelis Johannes van Houten an dem Astronom Tom Gehrels war si am Beräich vum Palomar-Leiden-Survey un der Entdeckung vun engem Total vun 3.133 Asteroide bedeelegt.
Dobäi huet de Gehrels ëmfaangräich Himmelsfotoe mam 48’’-Schmidt-Teleskop vum Palomar-Observatoire an den USA gemaach. D'fotografesch Plakke goufen no Holland verschëfft an op der Universitéit vu Leiden fir d'Bestëmmung vun den Asteroiden ënnersicht.
No der Ingrid van Houten-Groeneveld ass den Asteroid (1674) Groeneveld genannt.
Canton de Grasse-Sud
De Canton de Grasse-Sud war bis Mäerz 2015 eng franséisch administrativ Andeelung am Arrondissement Grasse, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Alphabetesch Lëscht vun den Asteroiden (2)
Kuckt och
Weider Asteroiden: 1 A B C D E F G H I J K L M N O P Q R S T U V W X Y Z
Bannoncourt
Bannoncourt ass eng franséisch Gemeng an der Meuse an der Regioun Grand Est.
Ordovizium
D'Period Ordovizium ass déi zweet Period aus dem Äerdaltertum. No hir kënnt d'Period Silur a virun hir war d'Period Kambrium.
Si ass an sechs Epochen agedeelt an huet virun ongeféier 488 Millioune Joer ugefaangen a bis virun 444 Millioune Joer gedauert.
Wichteg Déieren a Planzen aus där Zäit
Déi éischt primitiv Planzen hunn d'Land eruewert. Koralleriffer sinn entstanen a villfälteg Schwämm, Muschelen, Schleken a Séistären hu sech um Buedem vum Mier entwéckelt. Am Ozean gouf et eng grouss Zuel vu Kappfüsser, Séiskorpiounen a gepanzert Fësch. D'Glidderfüsser sinn u Land gaangen. Et gouf och en éischt grouss Massstierwe wou vill Aarte ausgestuerwe sinn.
Canton de Cayenne-Sud
De Canton de Cayenne-Sud ass eng franséisch administrativ Andeelung am Arrondissement Cayenne, am Departement Guyane an der Regioun Guyane.
Xzibit
Xzibit gebuer den 18. September 1974 zu Detroit an Amerika, Michigan; eigentlech Alvin Nathaniel Joiner ass en US-amerikanesche Rapper, Showmaster a Schauspiller.
Säi Liewen
Hien ass am Aarmequartier vun Detroit opgewuess. Seng Mam ass gestuerwe wéi hien 9 Joer al war. Op senger Plack Man Vs. Machine huet hien d'Lidd mam Titel "Missin' U" fir si geschriwwen. Säi Pap huet sech duerno nees bestuet, huet awer ugefaangen den Alvin ze schloen.
Canton de Darnétal
De Canton de Darnétal ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Belsch Regiounen
Flämesch Regioun
D'Flämesch Regioun (nl. Vlaams Gewest oder Vlaanderen) ëmfaasst dat nidderlännescht Sproochgebitt am Norde vun der Belsch. D'Haaptstad, déi selwer awer net um Gebitt vu Flandern läit, ass Bréissel. D'Regioun Flandern ass a fënnef Provënze agedeelt:
Wallounesch Regioun
D'Wallounesch Regioun (fr. Wallonie, amtlech Région wallonne), ëmfaasst dat franséischt Sproochgebitt am Süden an dat däitscht Sproochgebitt am Oste vun der Belsch. D'Haaptstad ass Namouer. D'Regioun Wallonien ass och a fënnef Provënzen agedeelt:
Haaptstadregioun Bréissel
D'Haaptstadregioun Bréissel (fr. Région de Bruxelles-Capitale, nl. Brussels Hoofdstedelijk Gewest) ëmfaasst dat zweesproochegt Gebitt vu Bréissel. Si ass an 19 selbstänneg Gemengen agedeelt.
Lucien Lux
Vun 1988 bis 2004 war de Lucien Lux Buergermeeschter vun der Gemeng Beetebuerg.
Hie gouf 2002 zum Generalsekretär vun der LSAP gewielt.
Vun 1989 bis 2004 war hien, an der LSAP-Fraktioun, Deputéierten an der Chamber. Tëscht 2004 an 2009 war de Lucien Lux Ëmweltminister an Transportminister an der Regierung Juncker-Asselborn I. No de Chamberwale vum 7. Juni 2009 war hien nees Deputéierten a Fraktiounschef vun der LSAP an der Chamber. Bei de Chamberwale vum 20. Oktober 2013 ass hien net méi erëmgewielt ginn.
De Lucien Lux ass bestuet a Papp vun 2 Kanner.
Réimervilla vu Giewel
D'Iwwerreschter vun der Réimervilla vu Giewel stinn am Bëschelche Miecher tëscht Giewel, Simmer a Nouspelt a goufen am Joer 1964 vum Georges Kayser entdeckt.
Rolleng (Miersch)
Rolleng ass eng Uertschaft an der Gemeng Miersch.
Réimervilla vu Giewel
Bei engem vu senge ville Fousstier an der Géigend ass en am Miecher op eng Plaz gestouss, déi hie fir d'éischt fir en Hiwwelgraf gehalen huet. Fir d'Ausgruewungen huet e seng Massendénger a Fräiwëlleger mobiliséiert, fir him eng Hand unzepaken. No sengem Doud hunn D'Georges-Kayser-Altertumsfuerscher, eng Ekipp vu Fräiwëllegen, d'Ausgruewunge weidergefouert. An der Tëschenzäit sinn op där Plaz, déi fënnef Hektar grouss ass, aacht stenge Gebaier an zwéi Pëtzer fräigeluecht ginn.
Rolleng (Miersch)
Geographie
Rolleng läit um rietsen Uwänner vun der Uelzecht, an duerch d'Uertschaft leeft d'Rollengerbaach.
Réimervilla vu Giewel
Virgängerbauten
Laang éier déi gallo-réimesch Gebaier aus Steen opgeriicht goufen, war d'Plaz scho besidelt. D'Spuere ginn iwwer d'Hallstattzäit (Keramik), d'Bronzezäit (Graf a Keramik) bis an d'Steenzäit (Géigestänn aus Silex a Steenaaxten).
Am 1. Joerhonnert v. Chr. stoung op der selwechter Plaz eng grouss keltesch Véiereckschanz. Iwwerreschter vu kelteschen Holzhaiser, Keramik, Mënzen an Alldagsgéigestänn sinn Zeie vun där Kultur. Déi bedeitend Grafhiwwele vu Giewel-Nospelt, déi eng 500 Meter ewech léien, stinn a Verbindung mat der keltescher Véiereckschanz.
Réimesch Villa
D'Plaz louch laanscht enger klenger réimescher Niewestrooss, déi no 3,5 Kilometer op eng vun den Haaptverkéiersachsen aus dem réimesche Räich, nämlech d'Strooss vu Reims iwwer Arel op Tréier, gestouss ass.
D'Villa vu Giewel-„Miecher“ ass an hirer Ufanksphas en typescht Beispill vun engem gréissere galloréimesche Betrib aus der Provënz Gallia Belgica. D'wirtschaftlech Grondlag vum Betrib war dat fruchtbart Akerland. Iwwerreschter vu Woe beweisen datt d'Bewunner zum Deel vum Verkaf vun hire Produite gelieft hunn. Gréisser Mäert an der Ëmgéigend waren an de Vici vu Mamer oder Arel. Aner handwierklech Beruffer wéi Schräiner, Schmadd, Schouster a Kuelebrenner sinn duerch Fondstécker oder Strukture beluecht. Austereschuelen, Pärelen, Tréierer Sprochbecher, Schlaangefuedemglas, Fënsterglas, Amphore mat spueneschem Wäin, Wandmolereie mat floralem Muster zeie vun engem gewësse Luxus.
Wärend dem Duercherneen an der Zäit vun der Vëlkerwanderung goufen d'Gebaier um Enn vum 4. Joerhonnert oder ufanks vum 5. Joerhonnert verlooss a sinn am Laf vun der Zäit zesummegefall.
Éischt Haaptwunngebai - Gebai 2
D'Gebai 2, dat ursprénglecht Haaptwunngebai, gouf am 1. Joerhonnert aus Stee gebaut. Bedéngt duerch vill Bauphasen an déi schlecht erhale Maueren, ass eng definitiv Ausso zu deene 14 eenzele Raim schwéier méiglech. Dräi Kelleren, eng Zetär an den Haaptwunnraum konnten identifizéiert ginn. Am 2. Joerhonnert gouf den nërdlechen Deel als grouss Thermenanlag inklusiv "Sudatorium", enger Aart Sauna, ëmgebaut. Wéi dat neit Haaptwunngebai, d'Gebai 1, fäerdeg war, gouf d'Gebai als Wunneng fir d'Aarbechter ëmgebaut.
Eng kleng bronze Plack mat Opschrëft an e "Stilus" beweisen, datt d'Bewunner liesen a schreiwe konnten. Weiderhi gouf e Schëldbockel an e klenge Schaz vu 6 Sesterzen entdeckt. Op d'mannst eng Daachzill gouf zu Corny bei Metz produzéiert, wat duerch de Produzentestempel nogewise konnt ginn.
Spéit Haaptwunngebai - Gebai 1
D'Haaptwunngebai gouf am 3. Joerhonnert gebaut. Et huet déi typesch Form vun enger galloréimescher Portikusvilla mat enger iwwerdaachter Sailenterrass, zwéi klengen Ecktiermercher, engem Haaptwunnraum, enger klenger Thermenanlag, engem grousse Keller an engem Pëtz. D'Wunnfläch hat ongeféier 700 Quadratmeter. Kuerz drop gouf en Ubau am Oste realiséiert, wärend am Westen e grousse Raum bäigebaut gouf. An der zweeter Hallschent vum 3. Joerhonnert gouf d'Gebai an e réimesche "Burgus", eng réimesch Befestegungsanlag, ëmgebaut, wat eenzegaarteg am gallesche Raum ass. Ronderëm stoung eng Holzpallisad mat Ëmgang an et waren op d'mannst zwéi Verdeedegungsgrief gezu ginn. Bedéngt duerch déi Baumoossnahmen huet den neien Ostfligel deelweis missen ofgerappt ginn. Am Gebai selwer gouf e massive Wuechttuerm opgeriicht. Dësen Tuerm huet gläichzäiteg als Kärespäicher gedéngt. Dës Verdeedegungsanlag war noutwendeg, well d'Réimescht Räich, a speziell Gallien, duerch innepolitesch Revolten a Germaneniwwerfäll bedreet war.
Nodeem de Konstantin de Groussen ufanks des 4. Joerhonnert d'Grenz um Rhäin erëm befestegt hat an de Risk vun Iwwerfäll minimiséiert gouf, ass de Burgus vun de Bewunner ofgerappt ginn. D'Gebai gouf renovéiert, eng nei Waasserleitung mat groussem Waasserreservoir inklusiv Schlammfang, an en zweete Reservoir fir Reewaasser opzefänken, goufen installéiert. D'Therme goufen och erneiert. De ganze Bauschutt gouf an de Verdeedegungsgrief entsuergt. Remarkabel Fondstécker sinn e raart Raséiermesser, e sëlwer Läffel mat der Opschrëft „utere felix“ a ganz vill Schierbele vu Gëtterstatuen.
Niewegebai - Gebai 3
D'Gebai 3 gouf ufangs vum 2. Joerhonnert aus Steen gebaut. Spéiderhi goufen nach kleng Ubaute bäigeprafft. Iwwer d'Funktioun ass net vill bekannt. Warscheinlech handelt et sech ëm e Stall, e Schapp oder e Lagerraum. D'Gebai 3 gouf mam Gebai 4 duerch eng laang Mauer verbonnen. Interessant ass, datt alleguerten d'Postelächer vun engem Virgängerbau aus Holz fonnt goufen. Dee Virgängerbau huet bal déi selwecht Dimensiounen.
Metzlerei - Gebai 4
Den éischten Deel vum Gebai 4 gouf Enn des 1. Joerhonnert gebaut. Spéider Ubaute verdräifachen d'Grondfläch. Opgrond vun diverse Strukture kéint et sech ëm eng Metzlerei gehandelt hunn. En Uewe fir Fleesch ze dréchnen an eng Aart Buedbidde fir anzesolpere schwätzen heifir. Änlech wéi beim Gebai 3 konnt och hei en hëlzene Virgängerbau rekonstruéiert ginn. Zu deem Bau huet och e Pëtz gehéiert.
Baussent dem Gebai gouf eng Grouf mat Handwierksgeschier aus Eisen an dräi Holzkuelemeilere fonnt.
Duschanbe
Duschanbe (tadjikesch Душанбе respektiv دوشنبه) ass d'Haaptstad a mat ongeféier 780.000 Awunner (Stand 2018) déi gréisst Stad vun Tadjikistan.
Réimervilla vu Giewel
Wunngebai - Gebai 5
Ënnert dem réimesche Gebai goufe Spuere vun engem keltesche Virgängerbau entdeckt.
Brauerei - Gebai 6
Och op dëser Plaz stoung en hëlzene Virgängerbau. D'Gebai aus Stee weist am Moment fënnef verschidde Bauphasen op a gouf bis an d'4. Joerhonnert benotzt. Déi ausgegruewe Strukture weisen drop hin datt et eng Brauerei war.
Hellegtum - Gebai 7
D'Gebai 7 konnt als klengt galloréimescht Hellegtum identifizéiert ginn. Ronn 50 Mënzen an e puer, héchstwarscheinlech mat Iesswuere gefëllten, Gefäässer goufen hei de Gëtter geaffert. Op der selwechter Plaz gouf eng rechteckeg Struktur aus graff behaene Steng fonnt. Op et sech dobäi em e Virgängerbau handelt, ass am Moment nach onkloer.
E puer Meter vum Hellegtum ewech, gouf e Graf aus der Bronzezäit fräigeluecht.
Niewegebai - Gebai 8
D'Gebai 8 huet zwou Bauphasen aus Steen. Vill Schlaken an Eisenluppen deiten op eng méiglech Funktioun als Schmëdd hin. Widder d'Gebai gouf eng Mauer ugebaut, déi 100 m weider südlech duerch Buedemradarmiessungen erëmfonnt gouf. Et ass am Moment (Mäerz 2019) och dat eenzegt Gebai um Site, bei deem d'Grondmaueren nach net konsolidéiert sinn an dat nach net zougänglech ass.
Grafmonument
Ëm 30 n. Chr. gouf e Grafmonument no réimescher Traditioun tëscht den hëlzene Gebaier opgeriicht. Dat ass fir eis Géigend relativ fréi a weist datt déi deemoleg Bewunner endgülteg déi réimesch Kultur ugeholl haten. Et huet sech em e begehbart Monument vu fënnef Meter Héicht gehandelt, an deem eng Statu aus Steen stoung, vun där eng Hand bei den Ausgruewunge fonnt gouf. Vu datt d'Gebai 1 eréischt am 3. Joerhonnert opgebaut gouf, ass dervun auszegoen, dass de Besëtzer dëst Gebai op d'Monument ausgeriicht huet. Spéider gouf d'Monument allerdéngs ofgerappt an d'Steng op anere Plaze verbaut.
Weider Gebaier
Südlech vun de bekannte Gebaier goufen an de Felder nach Iwwerreschter vu weidere Gebaier fonnt. Iwwert d'Funktioun an d'Ausmoossen ass awer nach näischt bekannt.
Soss
Vun der Réimervilla aus féiert e Léierpad bei d'Keltesch Adelsgriewer tëscht Giewel an Nouspelt.
Canton de Mandelieu-Cannes-Ouest
De Canton de Mandelieu-Cannes-Ouest war bis Mäerz 2015 eng franséisch administrativ Andeelung am Arrondissement Grasse, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
High Mobility Multipurpose Wheeled Vehicle
Den High Mobility Multipurpose Wheeled Vehicle kuerz HMMWV och Humvee oder Hummer genannt, ass den Haaptasazwon an der Lëtzebuerger Arméi.
Den 22. Mäerz 1983 huet d'US-amerikanesch Arméi (United States Army) mat der AM General Division (haut AM General Corporation) e Vertrag an der Héicht vun 1,2 Milliarden US-Dollar fir d'Liwwerung vu 55.000 High Mobility Multipurpose Wheeled Vehicle (HMMWV), ofgeschloss. Deemools ass et den Hummer a 15 verschiddene Versioune ginn. Déi amerikanesch Sträitkräften (Army, Marines, Air Force) hu schlussendlech iwwer 120.000 Ween bestallt. Domat war dat dee gréisste Kontrakt, deen d'amerikanesch Arméi jeemools fir Ween op Rieder gemaach huet. Haut huet d'Army der ongeféier 120.000 an de Marine Corps huet der ongeféier 20.000. Den Hummer ass awer och an aner Länner exportéiert ginn, dorënner Spuenien, Portugal, Saudiarabien a Lëtzebuerg. D'Lëtzebuerger Arméi huet e bësse manner wéi 200 Hummeren.
Den Hummer, den déi intern Bezeechnung M 998 Series kritt huet, ass ee Multipurpose Vehicle, dat heescht, datt hie fir eng ganz Rei vu verschiddenen Aufgaben agesat ka ginn. Hien ersetzt eng ganz Rëtsch vu liichten Transportween wéi beispillsweis d'Jeep, d'Dodge WC, den M 561 Gama Goat an den M 274 Mule.
Versiounen
Am Laaschtenheft vum Hummer ass vill Wäert op eng grouss Standardiséierung tëscht deene verschiddene Versioune geluecht ginn. D'Zil sollt sinn, datt déi 15 verschidde Ween méi oder wéineger déi selwecht Ersatzdeeler sollen hunn. Am Ufank huet dat och gutt geklappt, well déi verschidden Typpen haten de selwechte Motor, de selwechte Chassis an de selwechten Undriff. Dat war natierlech e grousse Virdeel fir d'Logistik déi manner Ersatzdeeler huet misse matschleefen. An der Tëschenzäit ass vun där Standardiséierung awer net méi vill iwwereg. Duerch d'Aféiere vun de Versiounen A1 an A2, a virun allem vun der gepanzerter Versioun (XM 1114) konnt een d'Standardiséierung vergiessen.
D'Membere vun der Maintenance (an dësem Fall den Arméisgaragen) hunn doduerch Schwieregkeeten fir Ersatzdeeler an de Lëschten déi dacks net komplett sinn erëmzefannen, well déi keen Unhaltspunkt bidden WOU ee WAT fënnt.
Entretien vum Won
Am Lastenheft vum M998 ass Riets gaange vu vereinfachter Maintenance mat enger ganz gerénger Zuel vu Geschier. Dat war e fromme Wonsch, well an der Realitéit ass den Hummer net nëmmen extreem ufälleg fir Pannen, mais och zimmlech schwéier ze reparéieren. Dat bescht Beispill ass den Austausch vun engem Motor: bei engem moderne Panzer vum Typ Leopard 2 kann een e Motor a manner wéi enger Stonn wiesselen - beim Hummer brauch eng gutt openeen ofgestëmmt Ekipp 37 Stonnen. En plus ass et onméiglech eng gutt ofgestëmmt Ekipp ze kréien, well Zaldoten (souguer mat CATP) net um Hummer däerfe schaffen.
Ënnerhaltskäschten
Den HMMWV sollt och ganz niddreg Ënnerhaltskäschten hunn. Dat ass awer och net ze realiséiere gewiescht. Besonnesch déi gepanzert Versioune verschléngen eng Onmass vun Ersatzstécker. Dëst kennt besonnesch doduerch, datt de gepanzerten Hummer näischt anescht ass, wéi en net gepanzerten M998 op deen een e puer gepanzert Placken ubruecht huet. Duerch dat méi grousst Gewiicht sinn doduerch eng ganz Rei vu Stécker an der Ophänkung ze schwaach a musse ganz reegelméisseg ersat ginn. En anere Problem ass de Motor vum gepanzerten Hummer. De Motorblock vu 6,2 Liter ass einfach op 6,5 Liter opgebuert ginn an huet en Turbo verpasst kritt. Duerch d'Opbueren ass de Motorblock awer méi schwaach ginn.
De Küler vum HMMWV ass en plus extreem schlecht situéiert, e läit nämlech diagonal iwwer dem Motor, an ass vertikal virum Motor, wéi dat bei den ziville Wen de Fall ass. Dëst bréngt mat sech, datt de Küler reegelméisseg duerch Knascht a Blieder verstoppt, an da seng Killwierkung net méi huet. Mais och ouni Dreck am Küler ass d'Killung an de waarme Summerméint absolut net garantéiert. Well de Motorblock jo scho geschwächt ass, kënnt et, wann d'Hëtzt ze vill grouss gëtt, reegelméisseg zu Rëss an der Géigend vum leschten Zylinder. Bei ongeféier 3 bis 4 vun deene 42 gepanzerten HMMWV'en, déi d'Lëtzebuerger Arméi huet, gëtt pro Joer de Motor gewiesselt, well de Motorblock gerass ass. En neie Motor kascht e bësse méi wéi 10.000 US Dollar. Änlech Problemer gëtt et mam Pont a mat der automatescher Boîte.
Zouverlässegkeet
All ziville Won deen eng änlech Zouverlässegkeet huet wéi den M998 wier séier vun der Bildfläch verschwonnen. D'Maintenance-Ratio (dat heescht de Rapport vun der Zäit déi de Won am Garage verbréngt iwwer déi Zäit déi de Won fiert) ass bei den net gepanzerten M998-Series ongeféier 0,25, dat heescht datt den Hummer no 4 Stonne fueren eng Stonn am Garage ass. Bei de gepanzerten M1113 oder M1114 ass d'MR souguer 0,313 (zum Vergläich: en normalen modernen Auto huet eng MR vun 0,01 bis 0,001). Praktesch bedeit dat fir d'Arméien déi den Hummer hunn, datt permanent tëscht 25 an 33 % vun de Ween net rullen. Hautdesdaags ass sou eppes inakzeptabel.
Wat bréngt d'Zukunft?
Déi US-amerikanesch Arméi wäert an den nächste Joren ee Recap-Program duerchféieren. D'Zil vun deem Programm ass et, fir d'HMMWVe 15 Joer nodeem se an de Betrib geholl goufe komplett nozekucken. Wärend den Aarbechte vum Programm sollen och sämtlech MWOen (Modification Work Order) gemaach ginn. Dee Programm soll d'Liewensdauer vun den HMMWVen erëm eng Kéier ëm zirka 10 Joer verlängeren. Dat misst duergoen, fir d'Zäit bis zum Aféiere vum neie Future Tactical Truck System (FTTS) respektiv dem Combat Tactical Vehicle (CTV) z'iwwerbrécken. Den Nofollger vum Humvee soll da méi grouss, méi staark an nach besser gepanzert sinn, wéi säi Virgänger.
Den Nofollger an der Lëtzebuerger Arméi
Den Nofollger vum Humvee ass den Dingo 2, dee vun der däitscher Krauss-Maffei Wegmann fabrizéiert gëtt. Et ass e gepanzert Gefier op Rieder fir 5 Mann, respektiv 8 fir déi laang Fassong, mat enger staarker Panzerung ënner dem Chassis géint Minnen. Als Haaptwaff huet den Dingo e Maschinnegewier. 2008 huet déi Lëtzebuerger Arméi 48 Stéck bestallt. Déi éischt sollen 2010 agesat ginn.
Gepanzert Versioun M1113 an M1114
Déi net gepanzert Versioune vun den Hummere sinn e Rescht vun der Doktrin vum Kale Krich: an dësen Zäiten huet e Won missen eng héich Mobilitéit hunn, net vill weien an eng grouss Reechwäit hunn. All dat huet géint vill Panzerung geschwat. Am Krich a Bosnien hunn d'Amerikaner awer séier gemierkt, datt den net gepanzerten Hummer e liicht Zil an engem asymmetresche Krich war.
Den XM1114 war eng vun O'Gara Hess & Eisenhardt gepanzert Versioun vum M996 an ass fir d'éischt 1997 an engem experimentelle Stadium (X-Stadium) un d'US-Militärpolice a Bosnien ausgeliwwert ginn. Kuerz drop krut och d'Lëtzebuerger Arméi hir éischt 24 XM1114. Well d'Grondstruktur vun der Suspensioun, dem Undriffsstrang an der Karosserie vum M998 komm sinn, an net fir sou vill Gewiicht gebaut goufen, waren déi éischt XM1114 extreem ufälleg. Kuerz nodeem den XM1114 agefouert gi war, ass och schonn ee sougenannten Retrofit Kit op de Maart komm. Dank dem Retrofit Kit konnten XM1114 an M1114 ëmgebaut ginn.
Obwuel souwuel den XM1114 wéi och säin Nofollger den M1114 dacks (an zu Recht) kritiséiert goufen a ginn, ass d'Panzerung vun deene Ween dat Bescht wat um Maart ze fannen ass. Den Hummer ka mat sengem viischte Rad op egal wéi eng Landminn aus de Reschtbestänn vun der rouder Arméi fueren, ouni datt d'Insassen dobäi ëm d'Liewe kommen an déi gepanzert Fënsteren halen enger 7,62 mm NATO AP (AP = Armor Piercing) duer.
Luedkapazitéiten a Fligeren
Dräi Hummer kënnen an engem Transportfliger vum Typ C-130 Hercules geluede ginn. An e C-141 Starlifter passen der 6 an an ee C-5 Galaxy souguer 15. Ënner engem Transporthelikopter vum Typ CH-47 Chinook an ënner en CH-53 kënnen zwee M996 Series gehaange ginn, an ënner en UH-60 Black Hawk nach ëmmer een. D'Hummer (mat Ausnam vum M997A2) kënnen och iwwer dem Fluch mat Hëllef vun enger Spezialpalett ofgeworf ginn.
Wou ginn d'Hummere gebaut?
AM General baut d'Ween zu Mishawaka am US-Bundesstaat Indiana. O'Gara Hess & Eisenhardt baut d'Panzerung fir d'Modeller M1113 an M1114.
Déi verschidde Versiounen
Verschidde vun dëse Versioune gëtt et an Tëschenzäit an de verbesserte Versiounen A1 an A2.
Technesch Donnéeë vum M998
Allgemeng Donnéeën zum M998:
Den zivillen Hummer
Well den Interessi un dem Won, dee bei der Operation Desert Storm a ronn 20.000 Exemplärer an den Asaz komm ass, sou grouss war, huet AM General 1992 eng zivil Humvee-Variant ënner dem Numm Hummer erausbruecht. Ee vun den éischte Keefer war den Arnold Schwarzenegger, dee mat dem Hummer zu Hollywood fir Opreegung gesuergt huet. 1999 sinn d'Markerechter fir den Hummer un General Motors iwwerdroe ginn, an domat ass et dunn zu engem weltwäite Verkaf vum Ur-Hummer, dem H1, komm. 2002 ass deen e bësse méi kompakten H2 derbäikomm, gefollegt 2004 vum Pick-up änlechen H2 SUT a vum "klengen" H3.
Formel 1 Saison 2006
D'Formel 1 Saison 2006 ass déi 57. FIA Formel-1 Weltmeeschterschaft. Si geet iwwer 18 Courssen an der Zäit vum 12. Mäerz 2006 bis zum 22. Oktober 2006.
GP Bahrain
De Grousse Präis vu Bahrain zu Sakhir war den 12. Mäerz 2006 an ass iwwer eng Distanz vu 57 Tier à 5,417 km gaangen, am Ganzen also 308,863 km.
GP Malaysia
De Grousse Präis vu Malaysia zu Kuala Lumpur war den 19. Mäerz 2006 an ass iwwer eng Distanz vu 56 Tier à 5,543 km gaangen, am Ganzen also 310,408 km.
GP Australien
De Grousse Präis vun Australien zu Melbourne war den 2. Abrëll 2006 an ass iwwer eng Distanz vun 58 Tier à 5,303 km gaangen, am Ganzen also 307.574 km.
GP San Marino
De Grousse Präis vu San Marino zu Imola war den 23. Abrëll 2006 an ass iwwer eng Distanz vun 62 Tier à 4,933 km gaangen, am Ganzen also 305,609 km.
Canton de Belle-Île
De Canton de Belle-Île ass eng fréier franséisch administrativ Andeelung am Arrondissement Lorient, am Departement Morbihan an der Regioun Bretagne.
Société électrique de l'Our
D'Société électrique de l'Our, kuerz SEO ass eng Aktiegesellschaft déi den 29. Mee 1951 gegrënnt gouf. Si huet hire Sëtz an der Stad Lëtzebuerg. Haaptaktionäre si mat jeeweils 40,3 % de Lëtzebuerger Staat an dee däitschen Energieversuergungskonzern RWE Power.
Nieft dem Pompelspäicherwierk Veianen bedreift d'SEO och deelweis iwwer Duechtergesellschaften 12 Lafwaasserkraaftwierker an ass bei en ettleche Wandenergieanlage bedeelegt.
D'SEO ass u follgende Gesellschaften, déi am Beräich vun den erneierbaren Energië schaffen, bedeelegt:
NGC 2080
Den NGC 2080 ass en Emissiounsniwwel mat engem oppe Stärekéip am Stärebild Dorado, dee ronn 168.000 Liichtjoer vun der Äerd ewech läit. Den NGC 2080 steet an der grousser Magellanescher Wollek, enger Begleetgalaxis vun eiser Mëllechstrooss a steet ronn 30' südlech vum bekannten Tarantelniwwel (30 Doradus) um Himmel. Hie gëtt wéinst sengem Glach och Ghost Head Nebula (Geeschterkapp-Niwwel) genannt. Als H-II-Gebitt ass den Niwwel och ënner der Bezeechnung (LMC) N160A bekannt. Seng zwee Aen (N160A1 an N160A2) ginn duerch Blosen aus Waasserstoff a Sauerstoff gemaach (sougenannt High Excitation Blobs, HEBs), hanner deene sech masseräich Stäre verstoppen.
Entdeckung
Den Emissiounsniwwel NGC 2080 gouf am Dezember 1834 vum engleschen Astronom John Herschel entdeckt.
Elbe
D'Elbe ass e Floss a Mëtteleuropa deen duerch Tschechien an duerch Däitschland leeft.
Si huet hir Quell an de Krkonoše-Bierger, engem Deel vun de Sudeten, op enger Héicht vu knapps 1400 m, eng 7,5 km nordwestlech vun der tschechescher Uertschaft Špindlerův Mlýn, a just 400 m vun der Grenz mat Polen ewech.
Si leeft dann als Labe an engem Bou no Süden duerch Nordtschechien, fir dann an der Géigend vu Bad Schandau an Däitschland eriwwer ze lafen, a leeft vun do aus an norwestlecher Richtung virun.
Hanner Hamburg geet s'an en Estuaire iwwer, dee bis an d'Nordmier geet.
Thomas Tuschl
Den Thomas Tuschl, gebuer den 1. Juni 1966 zu Altdorf bei Nürnberg ass en däitsche Biocheemiker a Molekularbiolog, deen an der RNS-Fuerschung beschäftegt ass.
Kantonen am Departement Moselle
Lëscht vun de 27 Kantonen am Departement Moselle:
Index vun de Konsumpräisser
Den nationalen Index vun de Konsumpräisser ass eng Zuel, déi probéiert eng Schätzung vum aktuellen Präissniveau am Verglach mat deem zu engem gewëssenen Zäitunkt an der Vergangenheet auszedrécken. Dës Schätzung gëtt erstallt mat Hëllef vun engem Kuerf, deen zesummegestallt ass mat de Wueren an de Servicer, déi den typischen Stot zu Lëtzebuerg brauch. En ass ponderéiert no engem Konsumschema, deen am Ufank vum Joer vum STATEC nei opgestallt an, no Konsultatioun vum Conseil économique et social (CES) an enger spezialer Indexkommissioun, am Mémorial A publizéiert gëtt. Seng Kompositioun spigelt erëm, woufir e Stot zu Lëtzebuerg, wéi vill ausgëtt.
Zu Lëtzebuerg gëtt et zwéin där Indexen, déi sech duerch hire Ponderatiounskoeffizient ënnerscheeden: den IPCN an den IPCH. Allebéid drécken d'Inflatioun zu Lëtzebuerg aus.
IPCN – Indice des prix à la consommation national
Den IPCN déngt fir d'automatesch Upassung vun alle Paien a Gehälter am Land. Hie consideréiert nëmmen d'Konsumverhale vun den Awunner zu Lëtzebuerg. Domat soll d'Kafkraft vun de Stéit am Land erhale bleiwen. Lëtzebuerg an d'Belsch sinn déi eenzeg Länner déi eng automatesch Upassung hunn.
Fir d'järlech Berechnung gëllt als Basis 100 den Index op den 1. Januar 1996, deen duerch e variable Koeffizient un d'Basis 100 vum Index op den 1. Januar 1948 gebonnen ass. Den Ajustement vum Koeffizient muss duerch en Arrêté Ministeriel bestätegt ginn.
IPCH – Indice des prix à la consommation harmonisé
Den Haaptzweck ass fir d'Stabilitéit vun de Präisser, an domat d'Inflatioun an der Eurozon ze kontroléieren. Hien déngt och fir d'Konvergenzcritère vun de Länner, déi der EU wëlle beitrieden, anzeschätzen. D'Resultater interesséieren d'EZB fir de Leetzëns vum Euro ze steieren.
Vesto Melvin Slipher
De Vesto Melvin Slipher, gebuer den 11. November 1875 bei Mulberry, Indiana, a gestuerwen den 8. November 1969 zu Flagstaff, Arizona, war een US-amerikaneschen Astronom.
De Slipher huet 1901 op der Indiana Universitéit (Bachelor, Master 1903, Dr. 1909) Mechanik an Astronomie studéiert. Seng ganz Carrière huet hien am Lowell-Observatoire vu Flagstaff (Arizona) verbruecht. Hie war do Direkter vun 1916 bis 1952. Hien huet spektroskopesch d'Rotatiounsperiode vu Planéiten an d'Zesummesetzung vu Planéitenatmosphären ënnersicht. 1933 huet hie Methan an der Atmosphär vum Neptun entdeckt. Als éischten huet de Slipher d'Radialvitess vu Galaxien observéiert.
De Slipher gouf 1932 mat der Henry Draper Medal, 1933 mat der Goldmedail vun der Royal Astronomical Society an 1935 mat der Bruce Medail ausgezeechent. Een Krater um Mars an een um Äerdmound kruten him zu Éiere säin Numm.
Canton de Cayenne-Sud-Est
De Canton de Cayenne-Sud-Est ass eng franséisch administrativ Andeelung am Arrondissement Cayenne, am Departement Guyane an der Regioun Guyane.
Canton de Mougins
De Canton de Mougins war bis Mäerz 2015 eng franséisch administrativ Andeelung am Arrondissement Grasse, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Kambrium
D'Period Kambrium ass déi éischt an eelst Period aus dem Äerdaltertum. No hir kënnt d'Period Ordovizium a virun hir war d'Period Ediacarium aus der Ära Neoproterozoikum.
Si huet virun ongeféier 542 Millioune Joer ugefaangen a bis viru 488 Millioune Joer gedauert.
Déi Period ass markéiert duerch d'"Kambresch Explosioun", bei der bannent kuerzer Zäit eng villfälteg Déierewelt entstanen ass.
Canton d'Iracoubo
De Canton d'Iracoubo ass eng franséisch administrativ Andeelung am Arrondissement Cayenne, am Departement Guyane an der Regioun Guyane.
Canton de Duclair
De Canton de Duclair ass eng fréier franséisch administrativ Andeelung am Arrondissement Rouen, am Departement Seine-Maritime an der Regioun Normandie.
St. Gallen
D'Stad St. Gallen läit un der Steinach, engem Floss, deen an de Bodensee fléisst. Si gouf am 7. Joerhonnert gegrënnt und gëtt haut als de kulturellen a wirtschaftlechen Zentrum vun der Ostschwäiz betruecht. Si läit un den Haaptverkéiersstrecken St. Margrethen - Rorschach - St. Gallen - Winterthur - Zürich a Romanshorn - St. Gallen - Rapperswil - Luzern an ass d'Paart fir an d'Appenzellerland. Touristesch interessant ass d'Stad duerch seng Stëftskierch an der Stëftsbibliothéik, déi vun der Unesco op d'Lëscht vun de Weltkulturierwen opgeholl goufen. St. Gallen ass och duerch seng Universitéit bekannt.
Canton de Belz
De Canton de Belz ass eng fréier franséisch administrativ Andeelung am Arrondissement Lorient, am Departement Morbihan an der Regioun Bretagne.
FIFA World Cup
De FIFA World Cup ass d'Coupe vun der Foussball-Weltmeeschterschaft, déi zanter 1974 vergi gëtt.
Ausgesin
De 1971 vum Italieener Silvio Gazzanigi kreéierte FIFA World Cup-Pokal ass eng gëlle Skulptur aus 18-Karat Gold a Malachitsteng déi 36 cm héich ass a 5 kg weit. Si weist zwéi Foussballspiller déi triumphéieren an zesummen d'Weltkugel an hiren ausgestreckten Hänn halen.